Á fundi borgarstjórnar Reykjavíkur í dag var samþykkt að hvetja borgarbúa til matjurtaræktunar á opnum svæðum . Borgarfulltrúar Sjálfstæðisflokksins lögðu tillöguna fram og allir borgarfulltrúar greiddu henni atkvæði . „ Víða um borgina eru opin svæði sem henta til matjurtaræktunar . Lagt er til að auglýst verði eftir hugmyndum frá borgarbúum um svæði sem áhugi er fyrir að nýta til ræktunar , " segir í tillögunni . Umhverfis - og skipulagssvið borgarinnar útfærir hugmyndina . Í nýsamþykktu Aðalskipulagi Reykjavíkur er gert ráð fyrir borgarbúskap og matjurtargörðum á opnum svæðum víðsvegar um borgina . Nánar um þetta í kaflanum „ Græna borgin “ í Aðalskipulaginu . „ Í tengslum við það verkefni bjóði Reykjavíkurborg borgarbúum upp á fræðslu í matjurtaræktun til dæmis með því að opna símalínu , halda námskeið og opna vefsíðu með gagnlegum upplýsingum um matjurtaræktun á opnum svæðum . Fræðslustarfið miði einnig að því að veita upplýsingar um ræktun á svölum fjölbýlishúsa . Veittar verði upplýsingar um burðargetu svala og hvaða jurtir henti best til ræktunar á svölum . " Í sömu umræðum hvöttu borgarfulltrúar Sjálfstæðisflokksins til þess að starfsemi Skólagarða Reykjavíkur verði endurvakin sem var felld .